सूत्रों के मुताबिक शिवपाल यादव की इस शर्त पर अखिलेश यादव के अलावा खुद मुलायम सिंह यादव और पार्टी के दोनों नेता भी असहमत नजर आए। आपको बता दें कि समाजवादी पार्टी में अपनी उपेक्षा का आरोप लगाते हुए शिवपाल यादव ने हाल ही में पार्टी छोड़कर समाजवादी सेक्युलर मोर्चा नामक नई पार्टी का गठन किया है। शिवपाल यादव ने ऐलान किया है कि वो यूपी की सभी 80 लोकसभा सीटों पर अपने उम्मीदवार उतारेंगे। इसके बाद से ही यूपी के सियासी समीकरण बदल गए हैं। मुलायम सिंह यादव का रुख भी अखिलेश की तरफ ही झुकता हुआ दिखाई दे रहा है।